Anu Auna lühimängufilm “Vahetus” võitis Pariisis parima lühifilmi tiitli — Sirp
Anu Auna lühimängufilm “Vahetus” võitis Pariisis parima lühifilmi tiitli
Anu Auna lühimängufilm "Vahetus" võitis äsja Pariisis toimunud Paris Courts Devant rahvusvahelisel lühifilmi festivalil parima välismaise lühimängufilmi tiitli. Sel aastal kandideeris festivali programmi üle 1200 filmi ning välja valiti neist vaid 70. „Vahetus“ võistles festivalil „So Far So Close“ kategoorias ning linastus festivali pidulikus avaprogrammis. Žürii esinaine prantsuse näitlejanna ja produtsent Julie Gaiet ütles auhinda üle andes järgmiselt: „Mul on hea meel tõdeda, et žürii otsus anda parima välismaise mängufilmi auhind filmile „Vahetus“ tuli ilma igasuguste vaidlusteta ja täiesti ühehäälselt. Lisaks sellele, et “Vahetus“ on meisterlikult tehtud suurepärane film, rõõmustame me ka selle üle, et see auhind läheb Eestisse, kus ei toodeta just palju filme.“ Žüriisse kuulusid veel prantsuse näitleja Bruno Putzulu, filmi-helilooja Erwann Kermorvant, Prantsuse televisiooni lühifilmide ostja Christophe Taudière ja Beaumarchais autorite liidu esinaine Corinne Bernard. Paris Courts Devant festivali parima välismaise lühifilmi auhind tuleb firmalt Cinetrad, ning selleks on režissöör Anu Auna järgmise lühimängufilmile tõlge ja subtiitrid. „Vahetuse“ jaoks on see juba üheksas festivaliauhind ja ühtlasi teine auhind Prantsusmaalt.
tel. 58005547
laura@luxfilm.ee